[{"text_idx": "#000000", "text": "Eeloleval na\u0308dalavahetusel seisab meil ees ta\u0308htis pidupa\u0308ev. Sel puhul kirjutab ta\u0308nase lehe arvamusku\u0308ljel Kristel Algvere isikliku ajaloo mo\u0303istest ja sellest, kuidas see meid ko\u0303iki seob."}, {"text_idx": "#000001", "text": "Kristelil on o\u0308o\u0308kapil raamat \u201cKodumaad. Euroopa ajalugu isiklikust vaatest\u201c. Minul on o\u0308o\u0308kapil juhuslikult u\u0308ks va\u0308ike papist lipik selle kohta, kuidas mind on 1990. aastal Emmastes Eesti Vabariigi kodanikuks vormistatud. Enne seda oli minu su\u0308nnitunnistus venekeelne."}, {"text_idx": "#000002", "text": "See va\u0308ike papist lipik tuli va\u0308lja kuskilt vanast karbist koristamise ka\u0308igus ja ma ei tea o\u0303ieti, mida sellega pihta hakata. Kas visata a\u0308ra? Natune kahju nagu. See on juba korra aidanud kellelgi, kel pole sama ajalugu, manada silme ette pilti sellest, mis Eestiga pa\u0308riselt juhtus. Aidanud mo\u0303ista, et me ko\u0303ik nagu natuke su\u0308ndisime siis uuesti. Toonud selle abstraktse hetke kusagilt minevikust otse meie koju o\u0308o\u0308kapile. Teinud selle ka\u0308ega katsutavaks. Na\u0308idanud, et see polnudki nii ammu. Paber on veel isegi ta\u0308itsa valge, pole kolletunud ega midagi."}]